**אתגרי האגף לחינוך לתשפ"א + העמקה במטרה של התאמה למציאות משתנה**

**מתודה 1- הסבר | 25 דק'**

במצגת- מנהלת המרחב מציגה את האתגרים והתמונה המיטבית לגביהם + אמירה כללית על הציפיות מההנהגות לאור התמונה המיטבית.

יש חשיבות לחבר גם את החדשים לתהליך של שנה שעברה ביחד עם החזרה למקורות.

+ מענה לשאלות

***ציוד ואביזרים: ברקו, מצגת***

**מתודה 2- הסבר-15 דק'**

אנחנו נמצאים בתקופה עם הרבה שינויים המאופיינת בעיקר בחוסר וודאות וגמישות- האתגר לעצב את הפעילות שלנו מחדש ולבחון אילו הזדמנויות לשינויים ולהתפתחות יש לנו עכשיו?

במצגת נסביר את המושגים:

* שינוי ממעלה ראשונה- נועד לשמור על המוכר, המערכת הבסיסית לא משתנה "עוד מאותו דבר".
* שינוי ממעלה שנייה- פריצת דרך חדשה תוך שמירה על הזהות העצמית שלנו כארגון.

וניתן דוגמאות משינויים שקרו בשנים האחרונות ונבחן האם השינויים הם שינוי ממעלה ראשונה או ממעלה שניה.

* האם פעולה בזום הוא שינוי ממעלה ראשונה או שנייה?
* האם מחנה קיץ בשבט (במבנה השבט) הוא שינוי ממעלה ראשונה או שנייה?
* האם טקס יום זיכרון בזום הוא שינוי ממעלה ראשונה או שנייה?
* האם קורסים תנועתיים ברמה הנהגתית הוא שינוי ממעלה ראשונה או שנייה?
* המסע בצופים?

נקודות ודוגמאות לנו:

* **שימוש ביתרון של השינוי למינוף מטרות שלנו** (נניח פורומים שיתופיים / השתתפותיים בזום) יכול להפוך משינוי ממעלה ראשונה לממעלה שניה.
* פעולה בזום לקבוצה לא עבדה טוב לאורך זמן**- כי היה ניסיון לשמר את המוכר בשינוי התנאים.**
* שינוי ממעלה שנייה- פותח "צ'אקרה" חדשה
* שינוי ממעלה ראשונה טוב גם בתנאים מסויימים
* **חשוב להוביל שינוי מתוך מודעות לסוג השינוי**

**מתודה 3- פירוק | 10 דק'**

נשאל מה אי אפשר לעשות יותר כפי שהכרנו בגלל הקורונה? מה מהדברים שאנו עושים בשגרה הצופית לא ניתן לעשות עכשיו? ( עדיף להתמקד בתלת הראשון)

נערוך רשימה- אירועים + מופעים. לדוגמא:

* טקסי פתיחה שנה ומפקדים שבטיים
* טיול פתיחת שנה / פעילות קהילתית בפתיחת השנה (סוכה קהילתית, למשל)
* טיול שכבות
* טיולי חנוכה
* איך נראה יום פעילות

**מתודה 4- עשייה משותפת | 15 דק'**

עבודה בקבוצות (חלוקה לפי תשוקה ואחריות- כמו מרחב פתוח) בעזרת דף עבודה

* למה אי אפשר לעשות כרגיל?
* מה המטרות של האירוע/ מופע?
* הצעות לרעיונות לשינויים ממעלה ראשונה ואילו רעיונות לשינויים ממעלה שנייה?

**מתודה 5 שיתוף וסיכום | 20 דק'**

**עומק השינוי:**

 שינויים "ממעלה ראשונה" או "מסדר ראשון" ושינויים "ממעלה שנייה" או "מסדר שני", הם מונחים של ואצלאוויק, ויקלנד ופיש.

* שינויים ממעלה ראשונה הם שינויים הנעשים במסגרת הערכים, האינטרסים, ההנחות והנורמות המקובלות. אין בהם פריצת דרך משמעותית. הם מתרחשים בתוך מערכת נתונה, שהיא עצמה אינה משתנה. שינויים אילו הם בבחינת תיקונים פנימיים שוטפים, ולכן הם מכונה בידי רבים. **"עוד מאותו הדבר".** כאשר מבוצעים שינויים ממעלה ראשונה, אין המערכת הבסיסית משתנה, יש המשכיות ברורה בין מה שהיה ובין מה שהתרחש לאחר השינוי. יחד עם זאת, שינויים ממעלה ראשונה יכולים להיות נרחבים, קיצוניים ויכולה להיות להם השפעה על מספר גדול של אנשים. אוסף של שינויים קלים יכול להתגלגל לכדי שינוי רחב, מסעיר ומעורר עניין ותשומת לב, אף כי הוא יהיה עדיין בגדר של שינוי ממעלה ראשונה.
* שינויים ממעלה שנייה מתייחסים לתמורות בגרעין, ביסודות, בפרדיגמות. שינויים אילו משקפים ערעור של התפיסה, המבנה, ההנחות, הערכים, היעדים או הכיוון של הפרט. אף על פי שהפרט או הארגון **שומרים על הזהות העצמית**, הם פורצים דרך חדשה ומשנים מן היסוד את המערכת עצמה. אין המשכיות ברורה בין העבר להווה שלאחר השינוי.

דוגמא: אדם הנמצא בתוך חלום סיוטים יכול לעשות הרבה דברים בחלום שלו: להתחבא, לרוץ, להילחם, לצעוק, לקפוץ וכו'. אולם שום שינוי מפעולה אחת למשנה לא תוכל לסיים את הסיוט. מכאן כי הפעולות שנעשות בחלום, הן בגדר של שינויים ממעלה ראשונה. הדרך היחידה להיחלץ אל מחוץ לחלום כרוכה בשינוי מחלימה להתעוררות. התעוררות איננה חלק של החלום, אלא שינוי של מצב אחר לחלוטין. השינוי מחלימה להתעוררות הוא שינוי ממעלה שניי